18वां श्याम महोत्सव और मूर्ति स्थापना उत्सव मनाया
बरनाला| 18वांश्री श्याम महोत्सव बड़ी श्रद्धा धूम धाम से मनाया जा रहा है। जानकारी देते हुए श्री श्याम सेवा मंडल के प्रधान संजीव कुमार गोयल ने बताया कि हर साल की तरह इस साल भी मूर्ति स्थापना दिवस के उपलक्ष्य मे 18वां श्री श्याम महोत्सव मंदिर श्री खाटू श्याम महेश नगर में आयोजन किया जाएगा। इस शुभ महोत्सव के मौके 2 मार्च वीरवार को फरवाही बाजार शाम 2 बजे निधान यात्रा का आयोजन किया जाएगा। श्री श्याम महोत्सव के उपलक्ष्य मे 3 मार्च की रात्रि को 8 बजे श्री श्याम जी के जागरण चौकी का आयोजन किया जाएगा। इस मौके श्री श्याम जी की अखंड ज्योति, अलौकिक श्रृंगार, छप्पन भोग, फूलों की होली के साथ श्याम जी का महोत्सव को बड़ी धूम धाम से मनाया जाएगा। प्रसिद्ध भजन गायक कुमारी गुंजन अपनी मधुर सुरों द्धारा श्री श्याम जी के भजन से भक्तों को निहाल करेंगी। श्री श्याम भक्तों के लिए खाने-पीने की स्टालों का प्रबंध भी बिल्कुल मुफ्त में किया जाएगा।
hin_Deva hin_Deva